
DR.30.8.2006 93 

 

 

Saya hanya hendak berkongsi satu pengalaman saya, pada beberapa 
minggu yang lepas bila saya berada dalam hotel di Kota Kinabalu. Saya hanya 
berada dalam hotel untuk tidur waktu petang selama tiga jam sahaja. Aliran 
elektrik putus tiga kali. 

Datuk Ronald Kiandee [Beluran]: Jumpa kawan! Buat apa dalam bilik? 

Puan Teresa Kok Suh Sim [Seputeh]: Seorang sahajalah. Tuan 
Pengerusi, saya rasa sangat terperanjat untuk lihat terputusnya bekalan elektrik 
yang begitu kerap yang berlaku di ibu kota di Sabah iaitu Kota Kinabalu. Untuk 
maklumat Ahli-ahli Parlimen Barisan Nasional dari Sabah saya selalu terima sms 
daripada orang daripada Sandakan yang mengadu tentang masalah terputusnya 
bekalan elektrik yang begitu kerap berlaku di Sandakan.   

Jadi saya hanya hendak tanya satu soalan daripada pihak kementerian 
adakah RM77 juta ini cukup untuk mengatasi masalah terputusnya bekalan 
elektrik yang begitu kerap berlaku di Sabah. Adakah ini cukup dan saya lihat ini 
adalah tambahan pinjaman langsung kepada Sabah Electricity Sendirian Berhad.  
Adakah ini bermaksud bila semua pinjaman ini diberi jadi pada masa akan datang 
orang-orang di Sabah akan dipaksa membayar harga elektrik yang lebih tinggi. 

Tuan Pengerusi [Datuk Dr. Yusof bin Yacob]: Baik, cukup Yang 
Berhormat. 

Puan Teresa Kok Suh Sim [Seputeh]: Jadi saya berharaplah pihak 
kerajaan akan mengambil berat tentang masalah yang begitu serius tentang 
terputusnya bekalan elektrik yang berlaku begitu kerap di Sabah. Sekian terima 
kasih. 

Tuan Pengerusi [Datuk Dr. Yusof bin Yacob]: Yang Berhormat Kudat.   

5.03 ptg. 

Datuk Abdul Rahim bin Bakri [Kudat]: Terima kasih Tuan Pengerusi.  
Saya ingin membangkitkan hanya satu dua masalah iaitu sememangnya seperti 
yang dinyatakan oleh Yang Berhormat bagi Seputeh bahawa masalah bekalan 
elektrik yang tidak konsisten adalah merupakan satu masalah yang serius. Cuma 
saya ingin menyatakan di sini bahawa Ahli-ahli Parlimen Sabah memang telah pun 
menyuarakan banyak kali di dalam Dewan yang mulia ini dan ini sebenarnya 
adalah kali pertama saya dengar Yang Berhormat bagi Seputeh seolah-olah beliau 
ini ingin menjadi jaguh kepada rakyat negeri Sabah tetapi sebenarnya Ahli-ahli 
Parlimen negeri Sabah telah pun banyak membawa masalah ini. Rakan-rakan 
saya yang ada di sini sememangnya mereka prihatin dengan masalah ini. Cuma 
satu perkara yang saya ingin... 

Puan Teresa Kok Suh Sim [Seputeh]: Penjelasan, penjelasan. 

Tuan Pengerusi [Datuk Dr. Yusof bin Yacob]: Yang Berhormat bagi 
Seputeh bangun. 

Datuk Abdul Rahim bin Bakri [Kudat]: Tidak ada penjelasan. 

Puan Teresa Kok Suh Sim [Seputeh]: Penjelasan Tuan Pengerusi, Tuan 
Pengerusi. 

Tuan Pengerusi [Datuk Dr. Yusof bin Yacob]: Dia tidak bagi Yang 
Berhormat. Dia tidak bagi. Sila duduk.  

Datuk Abdul Rahim bin Bakri [Kudat]: Tidak perlu penjelasan. 



Saya hanya hendak berkongsi satu pengalaman saya, pada beberapa minggu yang lepas bila saya berada dalam hotel di Kota Kinabalu. Saya hanya berada dalam hotel untuk tidur waktu petang selama tiga jam sahaja. Aliran elektrik putus tiga kali. Datuk Ronald Kiandee [Beluran]: Jumpa kawan! Buat apa dalam bilik?. Puan Teresa Kok Suh Sim [Seputeh]: Seorang sahajalah. Tuan Pengerusi, saya rasa sangat terperanjat untuk lihat terputusnya bekalan elektrik yang begitu kerap yang berlaku di ibu kota di Sabah iaitu Kota Kinabalu. Untuk maklumat Ahli-ahli Parlimen Barisan Nasional dari Sabah saya selalu terima sms daripada orang daripada Sandakan yang mengadu tentang masalah terputusnya bekalan elektrik yang begitu kerap berlaku di Sandakan. Jadi saya hanya hendak tanya satu soalan daripada pihak kementerian adakah RM77 juta ini cukup untuk mengatasi masalah terputusnya bekalan elektrik yang begitu kerap berlaku di Sabah. Adakah ini cukup dan saya lihat ini adalah tambahan pinjaman langsung kepada Sabah Electricity Sendirian Berhad. Adakah ini bermaksud bila semua pinjaman ini diberi jadi pada masa akan datang orang-orang di Sabah akan dipaksa membayar harga elektrik yang lebih tinggi. Tuan Pengerusi [Datuk Dr. Yusof bin Yacob]: Baik, cukup Yang Berhormat. Puan Teresa Kok Suh Sim [Seputeh]: Jadi saya berharaplah pihak kerajaan akan mengambil berat tentang masalah yang begitu serius tentang terputusnya bekalan elektrik yang berlaku begitu kerap di Sabah. Sekian terima kasih. Tuan Pengerusi [Datuk Dr. Yusof bin Yacob]: Yang Berhormat Kudat. 5.03 ptg. Datuk Abdul Rahim bin Bakri [Kudat]: Terima kasih Tuan Pengerusi. Saya ingin membangkitkan hanya satu dua masalah iaitu sememangnya seperti yang dinyatakan oleh Yang Berhormat bagi Seputeh bahawa masalah bekalan elektrik yang tidak konsisten adalah merupakan satu masalah yang serius. Cuma saya ingin menyatakan di sini bahawa Ahli-ahli Parlimen Sabah memang telah pun menyuarakan banyak kali di dalam Dewan yang mulia ini dan ini sebenarnya adalah kali pertama saya dengar Yang Berhormat bagi Seputeh seolah-olah beliau ini ingin menjadi jaguh kepada rakyat negeri Sabah tetapi sebenarnya Ahli-ahli Parlimen negeri Sabah telah pun banyak membawa masalah ini. Rakan-rakan saya yang ada di sini sememangnya mereka prihatin dengan masalah ini. Cuma satu perkara yang saya ingin... Puan Teresa Kok Suh Sim [Seputeh]: Penjelasan, penjelasan. Tuan Pengerusi [Datuk Dr. Yusof bin Yacob]: Yang Berhormat bagi Seputeh bangun. Datuk Abdul Rahim bin Bakri [Kudat]: Tidak ada penjelasan. Puan Teresa Kok Suh Sim [Seputeh]: Penjelasan Tuan Pengerusi, Tuan Pengerusi. Tuan Pengerusi [Datuk Dr. Yusof bin Yacob]: Dia tidak bagi Yang Berhormat. Dia tidak bagi. Sila duduk. Datuk Abdul Rahim bin Bakri [Kudat]: Tidak perlu penjelasan.